Elena Spirgevičiūtė

Elena Spirgevičiūtė (1924 m. gruodžio 22 d. Kaune – 1944 m. sausio 4 d. ten pat) – kankinė pasaulietė, tikėjimo liudytoja, skautė.

 Biografija 
1943 m. gegužės 1 d. įstojo į Vytauto Didžiojo universiteto Medicinos fakultetą. 

1944 m. sausio 3 d. vakarą į Spirgevičių namus (Kaunas, Tvirtovės al. 91) įsibrovė keturi rusiškai kalbantys vyrai, pasivadinę policininkais. Elenai nepaklusus nusidėti su jais lytiškai, įsibrovėliai merginą nušovė. Tarp nusikaltėlių buvo Alfonsas Čeponis, kuriam vėliau suteiktas Sovietų Sąjungos didvyrio vardas.Dievo tarnaitės E.Spirgevičiūtės istorija. 15min.lt

E. Spirgevičiūtė buvo palaidota Senosiose kapinėse, jas naikinant 1957 m. perlaidota Eigulių kapinėse. 2021 m. dar kartą perlaidota gimtojoje parapijoje – Kauno Šv. Antano Paduviečio bažnyčios šventoriuje.Kaune – Dievo tarnaitės E. Spirgevičiūtės palaikų perlaidojimas klaipeda.diena.lt

 Beatifikacijos byla 
2000 m. sausio 15 d. iškilmingomis šv. Mišiomis Kauno arkikatedroje bazilikoje arkivyskupas metropolitas Sigitas Tamkevičius oficialiai pradėjo Dievo tarnaitės Elenos Spirgevičiūtės beatifikacijos bylos procesą.TIKĖJIMO LIUDYTOJA ELENA SPIRGEVIČIŪTĖ  2017 m. Kauno arkivyskupas metropolitas Lionginas Virbalas paskiria kun. Andrių Končių beatifikacijos bylos postulatoriumi.

 Atminimas 
1998 m. pastatyta Angelo skulptūra kankinės žūties vietoje Kaune, ties dab. Taikos pr. – Studentų g. sankryža (skulp. A. Kmieliauskas, arch. A. Mikėnas).

2000 m. gegužės 7 d. Romoje, prie Koliziejaus, popiežius Jonas Paulius II vadovavo ekumeninėms pamaldoms, kuriomis paminėtas XX a. tikėjimo liudytojų atminimas. Elena Spirgevičiūtė kaip Lietuvos XX a. tikėjimo liudytoja įrašyta į Bažnyčios martirologą.Popiežius pagerbė XX amžiaus tikėjimo liudytojus

 Galerija 

 Išnašos 

 Nuorodos 

 Dievo Tarnaitės Elenos Spirgevičiūtės interneto svetainė.
 Lietuvos vaikų šventumo garsas (sventumogarsas.lt) / Elena Spirgevičiūtė, kankinė (1924-1944)]
 https://www.kaunoarkivyskupija.lt/elena-spirgeviciute/

Kategorija:Lietuvos kankiniai
Kategorija:Lietuvos Dievo tarnai